*Proiect*

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**Art. I. –** Legea nr. 544-XIII din 20 iulie 1995 cu privire la statutul judecătorului (republicată în Monitorul Oficial al Republicii Moldova, 2002, nr. 117–119, art. 946), cu modificările ulterioare, se modifică şi se completează după cum urmează:

1. Articolul 8 se completează cu alineatul (31) cu următorul cuprins:

„(31) Este interzisă comunicarea judecătorilor cu participanţii la proces şi alte persoane terţe, inclusiv persoanelor cu funcţii de demnitate publică din momentul înregistrării dosarului în instanţa de judecată şi pînă la momentul în care decizia instanţei de judecată privind dosarul este definitivă, în cazul în care o astfel de comunicare este legată de un caz sau o problemă particulară, şi/sau de un rezultat probabil al dosarului şi încalcă principiile de independenţă şi imparţialitate judecătorului şi principiul contradictorialităţii procesului judiciar”.

**2.** Alineatul (7) al articolului 9 după cuvîntul „publice” se completează cu textul :”care include în mod obligatoriu testarea la poligraf, conform Legii nr. 269 din 12 decembrie 2008 privind aplicarea testării la detectorul comportamentului simulat (poligraf)”.

1. Alineatul (2) al articolului 15 va avea următorul cuprins:

„(2) În cazul în care a fost admisă comunicarea interzisă dintre un judecător cu un participant la proces şi alte persoane terţe, inclusiv persoane cu funcţii de demnitate publică, în condiţiile alin. (31) art. 8, judecătorul este obligat să informeze preşedintele instanţei în aceeaşi zi despre producerea acestui fapt, în formă scrisă. În cazul în care comunicarea a avut loc cu preşedintele instanţei, atunci preşedintele instanţei trebuie să informeze Consiliul Superior al Magistraturii imediat, în formă scrisă.”

**Art. II**. - Legea nr. 947-XIII din 19 iulie 1996 cu privire la Consiliul Superior al Magistraturii (republicată în Monitorul Oficial al Republicii Moldova, 2003, nr. 186–188, art. 752), cu modificările ulterioare, se completează cu articolul 221 cu următorul cuprins:

„**Articolul 221.** Examinarea informaţiilor privind comunicarea interzisă cu judecătorii

1. Informaţiile privind comunicarea interzisă dintre un judecător cu un participant la proces şi alte persoane terţe, inclusiv persoane cu funcţii de demnitate publică, în condiţiile alin. (31) articolul 8 din Legea cu privire la statutul judecătorului se examinează în cel mult 15 zile din data înregistrării lor în Consiliul Superior al Magistraturii.

(2) După examinarea informaţiilor, Consiliul Superior al Magistraturii decide privind:

a) transmiterea informaţiei în adresa Procuraturii Generale, în cazul în care sunt elementele constitutive ale infracţiunii prevăzute la articolul 303 din Codul penal sau ale contravenţiei prevăzute la articolul 317 alineatul (2) al Codului contravenţional ;

b) informarea conducerii autorităţii sau a organelor de autoadministrare competente, în cadrul cărora activează persoanele care au admis comunicarea interzisă cu judecătorul;

c) sesizarea Colegiului disciplinar pentru sancţionarea disciplinară a judecătorului, în cazul în care informaţiile privind comunicarea interzisă nu corespund realităţii.”

**Art. III**. – Codul penal al Republicii Moldova nr. 985-XV din 18 aprilie 2002 (republicat în Monitorul Oficial al Republicii Moldova, 2009, nr. 72–74, art. 195), cu modificările ulterioare, se modifică şi se completează după cum urmează:

1. Alineatul (1) al articolului 55 se completează cu textul „cu excepţia infracţiunilor prevăzute la art. 326”.
2. În articolul 64:

alineatul (3) va avea următorul cuprins:

„(3) Mărimea amenzii pentru persoanele fizice se stabileşte în limitele de la 150 la 1000 unităţi convenţionale, iar pentru infracţiunile săvîrşite din interes material pînă la 10 000 unităţi convenţionale. Mărimea amenzii se stabileşte în funcţie de gravitatea infracţiunii săvîrşite şi situaţia materială a celui vinovat şi a familie sale. Luînd în considerare circumstanţele cauzei, instanţa judecătorească poate dispune achitarea amenzii în rate pe un termen de pînă la cinci ani.”;

la alineatul (4) sintagma „la 10 000 unităţi convenţionale” se substituie prin sintagma „la 20 000 unităţi convenţionale”;

la alineatul (5) sintagma „în limitele termenelor prevăzute la art. 70” se substituie cu sintagma „în limitele termenelor pedepsei maximale, prevăzute de articolul respectiv al Părţii speciale a prezentului cod”.

1. Se completează cu articolul 1061 cu următorul cuprins:

„**Articolul 1061. Confiscarea extinsă**

(1) Sunt supuse confiscării şi alte bunuri decît cele menţionate la art. 106, în cazul în care persoana este condamnată pentru comiterea uneia dintre următoarele infracţiuni, dacă fapta a fost comisă din interes material şi pedeapsa prevăzută de lege este închisoarea de 5 ani sau mai mare:

* 1. infracţiuni privind circulaţia ilegală de substanţe narcotice, psihotrope şi precursori;
  2. infracţiuni privind traficul de fiinţe umane şi traficul de copii;
  3. infracţiunea privind pornografia infantilă;
  4. infracţiunea de proxenetism;
  5. infracţiunea de spălare a banilor;
  6. infracţiuni cu caracter terorist;
  7. infracţiuni privitoare la nerespectarea regimului armelor şi muniţiilor, materialelor nucleare sau al altor materii radioactive şi materiilor explozive;
  8. infracţiuni cu caracter economic;
  9. organizarea migraţiei ilegale;
  10. infracţiuni de corupţie şi infracţiuni conexe infracţiunilor de corupţie, infracţiuni în legătură cu infracţiunile de corupţie;
  11. infracţiuni de evaziune fiscală;
  12. infracţiuni privind regimul vamal;
  13. infracţiunea de insolvabilitate intenţionată;
  14. infracţiuni săvîrşite prin intermediul sistemelor informatice şi al mijloacelor de plată electronice;
  15. traficul de organe, ţesuturi sau celule de origine umană.

(2) Confiscarea extinsă se dispune dacă sunt îndeplinite cumulativ următoarele condiţii:

a) valoarea bunurilor dobîndite de persoana condamnată, într-o perioadă de 5 ani înainte şi, dacă este cazul, după momentul săvîrşirii infracţiunii, pînă la data emiterii sentinţei, depăşeşte în mod vădit veniturile obţinute de aceasta în mod legal;

b) instanţa are convingerea că bunurile respective provin din activităţi infracţionale de natura celor prevăzute la alin. (1).

(3) La aplicarea prevederilor alin. (2) se va lua în considerare şi valoarea bunurilor transferate de către persoana condamnată sau de un terţ unui membru de familie, persoanelor cu care persoana condamnată a stabilit relaţii asemănătoare acelora dintre soţi ori dintre părinţi şi copii, în cazul în care convieţuiesc cu acesta, persoanelor juridice asupra cărora persoana condamnată deţine controlul.

(4)  Prin bunuri,conform prezentului articol, se înţelege şi sumele de bani.

(5)  La stabilirea diferenţei dintre veniturile licite şi valoarea bunurilor dobîndite se vor avea în vedere valoarea bunurilor la data dobîndirii lor şi cheltuielile făcute de persoana condamnată, persoanele prevăzute la alin. (3).

(6)  Dacă bunurile supuse confiscării nu se găsesc, în locul lor se confiscă bani şi bunuri care acoperă valoarea acestora.

(7) Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării.

(8) Confiscarea nu poate depăşi valoarea bunurilor dobîndite în perioada prevăzută la alin. (2), care excedează nivelului veniturilor legale ale persoanei condamnate.”

1. La articolul 256:

la alineatul (1):

în dispoziţie după cuvintele „a unei remuneraţii” se completează cu cuvintele „sau altor avantaje patrimoniale”;

în sancţiune sintagma „de pînă la 200 unităţi convenţionale” se substituie cu sintagma „de la 200 la 400 unităţi convenţionale”;

în sancţiunea alineatului (2) sintagma „de la 200 la 400 unităţi convenţionale” se substituie cu sintagma ”de la 400 la 1000 unităţi convenţionale”.

1. La articolul 324:

sancţiunea alineatului (1) va avea următorul cuprins:

„se pedepseşte cu amendă în mărime de la 4000 la 6000 unităţi convenţionale sau cu închisoare de la 3 la 7 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 5 la 10 ani.”;

sancţiunea alineatului (2) va avea următorul cuprins:

„se pedepsesc cu amendă în mărime de la 6000 la 8000 unităţi convenţionale sau cu închisoare de la 5 la 10 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 7 la 10 ani.”;

sancţiunea alineatului (3) va avea următorul cuprins:

„se pedepsesc cu amendă în mărime de la 8000 la 10000 unităţi convenţionale sau cu închisoare de la 7 la 15 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 10 la 15 ani.”;

se completează cu alineatul (4) cu următorul cuprins:

„(4) Acţiunile prevăzute la alin. (1), săvîrşite în proporţii care nu depăşesc 100 unităţi convenţionale,

se pedepsesc cu amendă în mărime de la 1000 pînă la 2000 unităţi convenţionale cu privarea de dreptul de a ocupa anumite funcţii sau de a exercita o anumită activitate pe un termen de pînă la 5 ani”.

1. La articolul 325:

sancţiunea alineatului (1) va avea următorul cuprins:

„se pedepseşte cu amendă în mărime de la 2000 la 4000 unităţi convenţionale sau cu închisoare de pînă la 6 ani, iar persoana juridică se pedepseşte cu amendă în mărime de la 6000 la 10000 unităţi convenţionale cu privarea de dreptul de a exercita o anumită activitate.”;

sancţiunea alineatului (2) va avea următorul cuprins:

„se pedepsesc cu amendă în mărime de la 4000 la 6000 unităţi convenţionale sau cu închisoare de la 3 la 7 ani, iar persoana juridică se pedepseşte cu amendă în mărime de la 10000 la 14000 unităţi convenţionale cu privarea de dreptul de a exercita o anumită activitate.”;

sancţiunea alineatului (3) va avea următorul cuprins:

„se pedepsesc cu amendă în mărime de la 6000 la 8000 unităţi convenţionale sau cu închisoare de la 6 la 12 ani, iar persoana juridică se pedepseşte cu amendă în mărime de la 14000 la 18000 unităţi convenţionale cu privarea de dreptul de a exercita o anumită activitate, sau cu lichidarea persoanei juridice.”.

1. La articolul 326:

în sancţiunea alineatului (1) sintagma „de la 500 la 1500 unităţi convenţionale” se substituie cu sintagma „de la 2000 la 3000 unităţi convenţionale”, iar sintagma „de la 2000 la 4000 unităţi convenţionale” se substituie cu sintagma „de la 4000 la 6000 unităţi convenţionale”;

în sancţiunea alineatului (11) sintagma „de la 500 la 1500 unităţi convenţionale” se substituie cu sintagma „de la 2000 la 3000 unităţi convenţionale”, iar sintagma „de la 2000 la 4000 unităţi convenţionale” se substituie cu sintagma „de la 3000 la 5000 unităţi convenţionale”;

în sancţiunea alineatului (2) sintagma „de la 1000 la 3000 unităţi convenţionale” se substituie cu sintagma „de la 3000 la 4000 unităţi convenţionale, iar sintagma „de la 3000 la 8000 unităţi convenţionale” se substituie cu sintagma „de la 5000 la 10000 unităţi convenţionale”;

sancţiunea alineatului (3) va avea următorul cuprins:

,,se pedepsesc cu amendă în mărime de la 4000 la 6000 unităţi convenţionale sau cu închisoare de la 3 la 7 ani, iar persoana juridică se pedepseşte cu amendă în mărime de la 7000 la 12000 unităţi convenţionale, cu privarea de dreptul de a exercita o anumită activitate, sau cu lichidarea persoanei juridice.”.

1. La articolul 327:

în sancţiunea alineatului (1) sintagma „de la 150 la 400 unităţi convenţionale” se substituie cu sintagma „de la 300 la 800 unităţi convenţionale”, iar sintagma „de pînă la 5 ani” se substituie cu sintagma „de la 2 pînă la 5 ani”;

în sancţiunea alineatului (2) sintagma „de la 500 la 1000 unităţi convenţionale” se substituie cu sintagma „de la 1000 la 2000 unităţi convenţionale”, iar sintagma „de pînă la 5 ani” se substituie cu sintagma „de la 5 pînă la 10 ani”;

în sancţiunea alineatului (3) sintagma „de pînă la 5 ani” se substituie cu sintagma „de la 10 la 15 ani”.

1. La articolul 328:

în sancţiunea alineatului (1) sintagma „de la 150 la 400 unităţi convenţionale” se substituie cu sintagma „de la 300 la 800 unităţi convenţionale”, iar sintagma „de pînă la 5 ani” se substituie cu sintagma „de la 2 pînă la 5 ani”;

în sancţiunea alineatului (2) sintagma „de pînă la 5 ani” se substituie cu sintagma „de la 5 pînă la 10 ani”;

în sancţiunea alineatului (3) sintagma „de pînă la 5 ani” se substituie cu sintagma „de la 10 la pînă la 15 ani”.

1. La articolul 329:

în sancţiunea alineatului (1) sintagma „de pînă la 5 ani” se substituie cu sintagma „de la 2 pînă la 5 ani”.

sancţiunea alineatului (2) va avea următorul cuprins:

„se pedepsesc cu închisoare de la 2 la 6 ani cu privarea de dreptul de a ocupa anumite funcţii sau de a exercita o anumită activitate pe un termen de la 5 la 10 ani.

**11.** Se completează cu articolul 3302 cu următorul cuprins:

**„Articolul 3302. Îmbogăţirea ilicită**

(1) Fapta intenţionată a unei persoane publice care a dus la îmbogăţirea ilicită a acesteia, prin mărirea substanţială a patrimoniului care depăşeşte veniturile lui legale,

se pedepseşte cu amendă în mărime de la 6000 la 8000 unităţi convenţionale sau cu închisoare de la 3 la 7 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 10 la 15 ani.,

(2) Aceleaşi acţiuni săvîrşite de o persoană cu funcţie de demnitate publică,

se pedepsesc cu amendă în mărime de la 8000 la 10000 unităţi convenţionale sau cu închisoare de la 7 la 15 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 10 la 15 ani.

(3) Persoana, care a dobîndit patrimoniul indicat de la terţe persoane, este eliberată de răspunderea penală pentru îmbogăţire ilicită, dacă s-a autodenunţat neştiind că organele de urmărire penală sînt la curent cu infracţiunea pe care a săvîrşit-o şi a contribuit activ la stabilirea originii patrimoniului.”.

**12.** La articolul 332:

în sancţiunea alineatului (1) sintagma „de pînă la 500 unităţi convenţionale” se substituie cu sintagma „de la 500 la 1000 unităţi convenţionale”, iar sintagma „de pînă la 5 ani” se substituie cu sintagma „de la 2 pînă la 5 ani”;

în sancţiunea alineatului (2) sintagma „de la 500 la 1000 unităţi convenţionale” se substituie cu sintagma „de la 1000 la 2000 unităţi convenţionale”, iar sintagma „de la 2 pînă la 5 ani” se substituie cu sintagma „de la 5 pînă la 10 ani”.

1. La articolul 333:

în sancţiunea alineatului (1) sintagma „de la 500 la 1500 unităţi convenţionale” se substituie cu sintagma „de la 1000 la 3000 unităţi convenţionale”, iar sintagma „de pînă la 5 ani” se substituie cu sintagma „de la 2 pînă la 5 ani”;

în sancţiunea alineatului (2) sintagma „de la 1000 la 3000 unităţi convenţionale” se substituie cu sintagma „de la 2000 la 4000 unităţi convenţionale”, iar sintagma „de la 2 pînă la 5 ani” se substituie cu sintagma „de la 5 pînă la 7 ani”.

sancţiunea alineatului (3) va avea următorul cuprins:

„se pedepsesc cu amendă în mărime de la 4000 la 6000 unităţi convenţionale sau cu închisoare de la 3 la 10 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 5 la 7 ani”;

se completează cu alineatul (4) cu următorul cuprins:

„(4) Acţiunile prevăzute la alin. (1), săvîrşite în proporţii care nu depăşesc 100 unităţi convenţionale,

se pedepsesc cu amendă în mărime de la 500 pînă la 1500 unităţi convenţionale cu privarea de dreptul de a ocupa anumite funcţii sau de a exercita o anumită activitate pe un termen de pînă la 3 ani”.

**14**. La articolul 334:

în sancţiunea alineatului (1) sintagma „de la 500 la 1000 unităţi convenţionale” se substituie cu sintagma „de la 1000 la 2000 unităţi convenţionale”, iar sintagma „de la 1000 la 2500 unităţi convenţionale” se substituie cu sintagma de „de la 4000 la 8000 unităţi convenţionale”

în sancţiunea alineatului (2) sintagma „de la 1000 la 2000 unităţi convenţionale” se substituie cu sintagma „de la 2000 la 4000 unităţi convenţionale”, iar sintagma „de la 2000 la 4000 unităţi convenţionale” se substituie cu sintagma de „de la 8000 la 12000 unităţi convenţionale”;

sancţiunea alineatului (3) va avea următorul cuprins:

„se pedepsesc cu amendă în mărime de la 6000 la 8000 unităţi convenţionale sau cu închisoare de la 3 la 7 ani, iar persoana juridică se pedepseşte cu amendă în mărime de la 12000 la 14000 unităţi convenţionale, cu privarea de dreptul de a exercita o anumită activitate, sau cu lichidarea persoanei juridice”.

**15**. La articolul 335:

în sancţiunea alineatului (1) sintagma „de la 150 la 400 unităţi convenţionale” se substituie cu sintagma „de la 300 la 800 unităţi convenţionale”;

se completează cu alineatul (21) cu următorul cuprins:

„(21) Acţiunile prevăzute la alin. (1) soldate cu urmări grave,

se pedepsesc cu amendă în mărime de la 1000 la 2000 unităţi convenţionale sau cu închisoare de la 2 la 6 ani, în ambele cazuri cu privarea de dreptul de a ocupa anumite funcţii sau de a exercita o anumită activitate pe un termen de la 2 pînă la 5 ani.”.

alineatul (3) va avea următorul cuprins:

„(3) Abuzul de serviciu săvîrşit în interesul unui grup criminal organizat sau al unei organizaţii criminale,

se pedepseşte cu închisoare de la 3 la 7 ani cu privarea de dreptul de a ocupa anumite funcţii sau de a exercita o anumită activitate pe un termen de la 10 la 15 ani.”.

**Art. IV** – Legea nr. 269-XVI din 12 decembrie 2008 privind aplicarea testării la detectorul comportamentului simulat (poligraf) (Monitorul Oficial al Republicii Moldova, 2009, nr. 57–58, art. 161), cu modificările şi completările ulterioare, se modifică după cum urmează:

1. Alineatul (4) al articolului 3 după cuvintele „se acordă” se completează cu textul „Consiliului Superior al Magistraturii, Consiliului Superior al Procurorilor,”.
2. Articolul 4 se completează cu litera a1) cu următorul cuprins:

„a1) participă la concursul pentru numirea în funcţiile de judecător şi procuror;”.

1. Articolul 7 după cuvîntul „obligatorii” se completează cu textul „persoanele care participă la concursul pentru numirea în funcţiile de judecător şi procuror”

**Art. V –** Articolul 39 din Legea nr. 294-XVI din 25 decembrie 2008 cu privire la Procuratură (Monitorul Oficial al Republicii Moldova, 2009, nr. 55–56, art. 155), cu modificările ulterioare, se completează cu alineatul (21) cu următorul cuprins:

„(21) La momentul depunerii setului de acte, solicitantul este informat despre iniţierea verificării conform Legii nr. 271-XVI din 18 decembrie 2008 privind verificarea titularilor şi a candidaţilor la funcţii publice, care va include în mod obligatori testarea la poligraf conform Legii nr. 269 din 12 decembrie 2008 privind aplicarea testării la detectorul comportamentului simulat (poligraf) şi semnează declaraţia de verificare”.

**Preşedintele Parlamentului**